Noah Dobson

Noah Dobson (s. 7. tammikuuta 2000 Summerside, Prinssi Edwardin saari, Kanada) on kanadalainen jääkiekkopuolustaja, joka pelaa NHL-seura Montreal Canadiensissa. New York Islanders varasi Dobsonin ensimmäisellä kierroksella 12. pelaajana kesällä . Hän laukoo oikealta.
Ura.
Seuraura.
Dobson vietti varhaisimmat juniorivuotensa kotikaupungissaan Prinssi Edwardin saaren Summersidessa. Kauden 2014–2015 hän vietti Newfoundlandissa Bishop’s Collegen high school -joukkueessa. Dobson edusti samalla kaudella myös Prinssi Edwardin saarta Kanadan talvikisoissa. Kaudeksi 2015–2016 hän siirtyi Itävaltaan EC Red Bull Salzburgin kiekkoakatemiaan.
Acadie–Bathurst Titan varasi Dobsonin koko QMJHL:n varaustilaisuuden kuudentena pelaajana kesällä 2016. Samana kesänä hänet varasi myös Lincoln Stars 123. pelaajana USHL:n varaustilaisuudessa. Dobson siirtyi kaudeksi 2016–2017 Titaniin, jossa hänen tulokaskautensa toi 63 runkosarjaottelussa tehot 7+19=26. Dobsonin teholukema +34 oli joukkueen toiseksi paras. Pudotuspeleissä hän teki 11 ottelussa viisi syöttöpistettä ja Dobson voitti Titanin sisäisen tehotilaston lukemalla +7.
Kaudella 2017–2018 Dobson nousi Titanin varakapteeniksi. Hän oli tehoilla 17+52=69 joukkueen paras syöttäjä ja toiseksi paras pistemies Antoine Morandin jälkeen. Dobson jakoi koko QMJHL:n puolustajien pistepörssin toisen sijan Sherbrooke Phoenixin Thomas Grégoiren ja Drummondville Voltigeursin Nicolas Beaudinin kanssa edellään vain Chicoutimi Saguenéensista Titaniin siirtynyt joukkuetoveri Olivier Galipeau. Hän voitti kauden päätteeksi liigan mestaruuden, President’s Cupin ja Dobson valittiin ensimmäiseen tähdistökentälliseen. Hän voitti myös Memorial Cupin ja Dobson valittiin lopputurnauksen tähdistökentälliseen. Hän pelasi kauden aikana myös CHL Top Prospects Gamessa.
New York Islanders varasi Dobsonin ensimmäisellä kierroksella 12. pelaajana . Jo saman vuoden elokuussa hän teki seuran kanssa kolmivuotisen tulokassopimuksen. Hän jatkoi kaudella 2018–2019 Titanissa, jonka kapteeniksi Dobson nousi. Tammikuussa 2019 seura kauppasi hänet Rouyn-Noranda Huskiesiin vaihdossa kolmeen ensimmäisen ja yhteen toisen kierroksen varausvuoroon.
Dobsonin tulokaskausi NHL:ssä oli 2019–2020, jolloin hän pelasi Islandersissa 34 ottelua. Hänen läpimurtonsa oli hänen kolmas kautensa. Hän teki kauden 2021–2022 aikana 51 pistettä 80 ottelussa. Islandersin kausi oli kuitenkin pettymys.
Elokuussa 2022 Dobson teki Islandersin kanssa kolmevuotisen jatkosopimuksen. Dobson nousi sopimuksensa toisella kaudella aivan NHL:n eliittiin. Hän teki pelaamassaan 79 ottelussa 70 pistettä. Ennen kauden 2024–2025 alkua NHL Network listasi Dobsonin 15:nneksi parhaaksi puolustajaksi. Dobsonin kausi oli kuitenkin pettymys, sillä hän jäi vain 39 pisteeseen. Hänen kauttaan vaivasivat loukkaantumiset ja epätasaiset otteet.
Kesäkuussa 2025 Islanders kauppasi Dobsonin Montreal Canadiensiin vaihdossa Emil Heinemaniin ja kahteen ensimmäisen kierroksen varausvuoroon saman vuoden varaustilaisuudessa. Välittömästi kaupan jälkeen Dobson teki Canadiensin kanssa kahdeksanvuotisen ja yhteensä 76 miljoonan dollarin arvoisen sopimuksen.
Maajoukkueura.
Dobson pelasi alle 20-vuotiaiden MM-kilpailuissa vuonna 2019 sekä alle 18-vuotiaiden Ivan Hlinkan muistoturnauksessa vuonna 2017, jolloin hän voitti kultaa. Dobson edusti myös Canada Redin joukkuetta World U-17 Hockey Challengessa vuonna 2016.
Kanadan miesten maajoukkueessa Dobson pelasi ensimmäisen kerran vuonna 2025, jolloin hänet edusti maataan MM-kilpailuissa.
Pelityyli.
"The Sports Forecaster" -sivuston mukaan Dobson on hyvin liikkuva ja lahjakas all around -puolustaja, joka luistelee erinomaisesti, on käyttökelpoinen joka pelitilanteessa ja kykenee pelaamaan suuria jääaikoja. Hänellä on myös hyvä laukaus, visio ja pelikäsitys. Hänen tulisi kuitenkin lisätä massaa, voimaa ja röyhkeyttä, jotta hän pärjäisi paremmin fyysisissä väännöissä ja olisi saavuttaisi potentiaalinsa myös erinomaisena alivoimapelaajana.
Dobson on itse maininnut esikuvakseen Alex Pietrangelon, josta hän kertoo: